ครม. ขยายระยะเวลากดยืนยันตัวตน "ม 33 เรารักกัน" ถึงวันที่ 31 พฤษภาคมนี้
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า  คณะรัฐมนตรี (ครม.) มีมติรับทราบการปรับปรุงโครงการ ม33เรารักกัน โดยขยายระยะเวลายืนยันตัวตนเพื่อรับสิทธิ์รับวงเงิน 4,000 บาท ผ่านแอปพลิเคชันเป๋าตังถึงวันที่ 31 พฤษภาคม 2564 โดยกลุ่มผู้ลงทะเบียนรอบแรกที่ผ่านการคัดกรอง กดใช้งานและยืนยันตัวตนใน 3 ช่วงเวลานี้คือ ระหว่างวันที่ 15 - 21 มีนาคม 2564 ได้รับวงเงิน 1,000 บาท/สัปดาห์ ระยะเวลา 4 สัปดาห์ต่อเนื่องกัน (22, 29 มีนาคม 5 และ 12 เมษายน 2564) ระหว่างวันที่ 22 มีนาคม – 11 เมษายน 2564 ได้รับวงเงินครั้งแรกในวันที่กดใช้งานฯ เป็นยอดวงเงินสะสม จนถึงวันที่กดใช้งานฯ และรับวงเงินสัปดาห์ละ 1,000 บาท จนครบ 4,000 บาท จากนั้นจะได้รับวงเงินสัปดาห์ละ 1,000 บาท ในวันที่ 5 และ 12 เมษายน 2564 และระหว่างวันที่ 12 เมษายน – 31 พฤษภาคม 2564 จะได้รับวงเงินสะสมในวันที่กดใช้งานฯ ครั้งเดียว จำนวน 4,000 บาทสำหรับกลุ่มผู้ขอทบทวนสิทธ์และผ่านการคัดกรองเป็นผู้ได้รับสิทธิ์ สามารถยืนยันตัวตนได้ตั้งแต่วันที่ 5 เมษายน – 31 พฤษภาคม 2564 ยืนยันเพื่อรับสิทธิ์ระหว่างวันที่ 5 - 11 เมษายน จะได้รับวงเงินสะสมในวันที่ 12 เมษายน 2564 จำนวน 4,000 บาท หากยืนยันระหว่างวันที่ 12 เมษายน –31 พฤษภาคม 2564 จะได้รับวงเงินสะสมในวันที่กดใช้งานฯ จำนวน 4,000 บาทในส่วนของการขยายระยะเวลายืนยันตัวตนนั้น เพื่อให้ผู้ประกันตน ม 33 ได้รับสิทธิ์รับสิทธิ์รับวงเงิน 4,000 บาทอย่างทั่วถึง ซึ่งภายหลังการปิดลงทะเบียนเมื่อ 7 มีนาคม 2564  เวลา 23.00 น. มีผู้สมัครสำเร็จจำนวนทั้งสิ้น 8,208,286 คน